Document ID: 32000D0604

Reference:
EUR-Lex - 32000D0604 - SK
Dôležité právne oznámenie
|
32000D0604
Úradný vestník L 257 , 11/10/2000 S. 0028 - 0031
Rozhodnutie Radyz 29. septembra 2000o zložení a stanovách výboru pre hospodársku politiku(2000/604/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 209,so zreteľom na stanovisko Komisie,keďže:(1) Výbor pre hospodársku politiku (ďalej len "výbor") bol zriadený rozhodnutím Rady 74/122/ES [1];(2) výbor vykonával všetky funkcie, ktoré boli dovtedy pridelené výboru pre krátkodobú hospodársku politiku zriadenému rozhodnutím Rady z 9. marca 1960 o koordinácii konjukturálnych politík členských štátov [2], Výbor pre rozpočtovú politiku zriadený rozhodnutím Rady z 8. marca 1964 o spolupráci príslušných ústredných orgánov štátnej správy členských štátov v oblasti rozpočtovej politiky [3] a Výbor pre strednodobú hospodársku politiku zriadený rozhodnutím Rady z 15. apríla 1964 o zriadení Výboru pre strednodobú hospodársku politiku [4];(3) tento výbor je zriadený na základe článku 272 zmluvy;(4) stanovy výboru by mali odrážať nové inštitucionálne prostredie vytvorené vstupom do tretej etapy hospodárskej a menovej únie; zdá sa vhodné zachovať základnú štruktúru výboru, pričom sa vykonajú potrebné úpravy na zlepšenie jeho fungovania a presnejšie definovanie jeho úloh;(5) úlohou zverenou tomuto výboru nie je dotknuté právo Komisie na vydávanie odporúčaní alebo zaujatie stanovísk k záležitostiam, ktoré rieši zmluva;(6) zavedenie eura posilňuje potrebu úzkej koordinácie hospodárskych politík a trvalej konvergencie hospodárskej výkonnosti členských štátov; podľa rezolúcie Európskej rady z 13. decembra 1998 o koordinácii hospodárskej politiky v 3. etape hospodárskej a menovej únie [5] zvýšená koordinácia hospodárskej politiky by mala zahŕňať podrobnejšie sledovanie makroekonomického vývoja v členských štátoch a štrukturálnych politík členských štátov v oblasti trhu práce, tovarov a služieb, ako aj trendov nákladov a cien, najmä pokiaľ majú vplyv na zmeny dosiahnutia trvalého neinflačného rastu a vytvárania pracovných príležitostí;(7) všeobecné usmernenia hospodárskej politiky a postupy mnohostranného sledovania, ako je stanovené v článku 99 zmluvy, sú podstatou koordinácie hospodárskej politiky; bez toho, aby boli dotknuté úlohy hospodárskeho a finančného výboru, výbor by mal poskytovať pomoc pri zostavovaní všeobecných usmernení a mal by prispievať k postupu mnohostranného sledovania oblastí uvedených v tomto rozhodnutí;(8) Európska Rada na svojom zasadnutí v Cardiffe 16. júna 1998 uvítala rozhodnutie Rady Ecofin-u a ministrov zasadajúcich na tejto Rade 1. mája 1998 [6] stanoviť prehľadný postup na sledovanie pokroku hospodárskej reformy plne rešpektujúci zásadu subsidiarity;(9) rezolúcia Európskej rady z 3. a 4. júna 1999 zaviedla proces makroekonomického dialógu na úrovni spoločenstva. Tento makroekonomický dialóg je zameraný na zlepšenie vzájomného pôsobenia medzi vývojom miezd a makroekonomickými politikami. Európska Rada dospela k záveru, že by sa mal uskutočňovať makroekonomický dialóg na odbornej úrovni v pracovnej skupine zriadenej v rámci výboru a v spolupráci s výborom pre zamestnanosť a trh práce, za účasti zástupcov obidvoch výborov (vrátane Európskej centrálnej banky) Komisie a makroekonomickej skupiny pre sociálny dialóg. Výbor by mal organizovať najmä účasť zástupcov vlád na dialógu na tejto úrovni;(10) rezolúcia Európskej rady zo 16. júna 1997 o raste a zamestnanosti [7] vyzývala ku zvýšenej koordinácii hospodárskych politík na doplnenie postupu, ako je navrhovaný v novom článku o zamestnanosti v zmluve a požadovala, aby výbor pre zamestnanosť úzko spolupracoval s výborom;(11) zmluva stanovuje zriadenie hospodárskeho a finančného výboru. Úlohy hospodárskeho a finančného výboru sú stanovené v článku 114 ods. 2 zmluvy. Stanovy hospodárskeho a sociálneho výboru boli prijaté rozhodnutím Rady z 31. decembra 1998 [8]. Výbor by mal pracovať v úzkej spolupráci s hospodárskym a finančným výborom, keď pomáha Rade;(12) zmluva vyžaduje zriadenie výboru pre zamestnanosť. Požaduje sa tiež úzka spolupráca s týmto výborom;(13) opisom úloh výboru nemajú byť dotknuté akékoľvek prípadné budúce sekundárne právne predpisy o postupe mnohostranného sledovania, ako je ustanovené v článku 99 ods. 5 zmluvy;(14) členské štáty, Komisia a Európska centrálna banka by mali byť primerané zastúpené vo výbore. Každý z nich by mal menovať štyroch členov;(15) členovia výboru by mali byť osobne menovaní do svojej funkcie a pri vykonávaní svojich povinností by sa mali riadiť všeobecnými záujmami spoločenstva;(16) predseda výboru by mal byť zvolený na obdobie dvoch rokov. Spravidla toto funkčné obdobie by nemalo byť obnoviteľné. Malo by byť možné predĺženie tohto funkčného obdobia, ak nie je žiaden uchádzač o predsedníctvo;(17) členstvom úradníkov z Európskej centrálnej banky vo výbore nie je dotknutý článok 108 Zmluvy,ROZHODLA TAKTO:Článok 1Týmto sa prijímajú stanovy výboru pre hospodársku politiku uvedeného v článku 272 zmluvy ("výbor")Text stanov je uvedený v prílohe k tomuto rozhodnutiu.Článok 2Týmto sa zrušuje rozhodnutie 74/122/EHS.Článok 3Toto rozhodnutie nadobúda účinnosť deň po jeho uverejnení.V Bruseli, 29. septembra 2000Za RadupredsedaL. Fabius[1] Ú. v. ES L 63, 5.3.1974, s. 21.[2] Ú. v. ES 31, 9.5.1960, s. 764/60.[3] Ú. v. ES 77, 21.5.1964, s. 1205/64.[4] Ú. v. ES 64, 22.4.1964, s. 1031/64.[5] Ú. v. ES C 35, 2.2.1998, s. 1.[6] Ú. v. ES L 139, 11.5.1998, s. 28.[7] Ú. v. ES C 236, 8.2.1998, s. 3.[8] Ú. v. ES L 5, 9.1.1999, s. 71.--------------------------------------------------PRÍLOHAStanovy výboru pre hospodársku politikuČASŤ IÚLOHY VÝBORUČlánok 11. Bez toho, aby boli dotknuté články 114 a 207 zmluvy, výbor pre hospodársku politiku (ďalej len "výbor") sa podieľa na príprave Rady koordináciou hospodárskych politík členských štátov a spoločenstva a poskytuje radu Komisii a Rade.2. Výbor prispieva k príprave práce Rady poskytovaním hospodárskych analýz, stanovísk k metodológiám a formulácií návrhov odporúčaní, najmä pokiaľ ide o štrukturálne politiky na zlepšenie potenciálu rastu a zamestnanosti v spoločenstve. V tejto súvislosti sa zameriava najmä na:- fungovanie trhu s tovarom, kapitálom, službami a trhu práce, vrátane vývoja miezd, produktivity, zamestnanosti a hospodárskej súťaže,- úlohu a výkonnosť verejného sektora a dlhodobú udržateľnosť verejných financií,- dôsledky pre celé hospodárstvo osobitných politík, ako sú tie, ktoré sa týkajú životného prostredia, výskumu a vývoja a sociálnej súdržnosti.3. V oblastiach, ktoré sú uvedené vyššie, výbor bez toho, aby boli dotknuté články 114 a 207 zmluvy, poskytuje pomoc pri práci Rady, najmä pri formulácii všeobecných pokynov pre hospodársku politiku a podieľa sa na postupe mnohostranného sledovania podľa článku 99 ods. 3 zmluvy. V tejto súvislosti výbor pravidelne vypracúva posudky krajín najmä pokiaľ ide o štrukturálne reformy v členských štátoch.4. Bez toho, aby boli dotknuté články 130 a 207 zmluvy, výbor sa podieľa na práci Rady na základe článku o zamestnanosti zmluvy.5. Výbor poskytuje podporu Hospodárskemu a finančnému výboru, najmä pri sledovaní krátkodobého a strednodobého makroekonomického vývoja v členských štátoch a spoločenstve poskytovaním analýzy a stanovísk hlavne k metodologickým otázkam týkajúcim sa vzájomného pôsobenia medzi štrukturálnymi a makroekonomickými politikami a k vývoju miezd v členských štátoch a spoločenstve.6. Výbor zabezpečí rámec na uskutočnenie makroekonomického dialógu na odbornej úrovni, ktorý zahŕňa zástupcov výboru (vrátane Európskej centrálnej banky) a hospodárskeho a finančného výboru, výboru pre zamestnanosť, Komisie a sociálnych partnerov.7. Výbor konzultuje s Komisiou o maximálnej miere zvýšenia nepovinných výdavkov z celkového rozpočtu Európskej únie, ako je ustanovené v článku 272 zmluvy.Článok 2Výbor vyjadrí svoje stanoviská na žiadosť Rady, Komisie alebo hospodárskeho a finančného výboru.Článok 3Pri plnení svojich úloh výbor pracuje v úzkej spolupráci s hospodárskym a finančným výborom pri podávaní správ Rade. V rámci zúčastňovania sa na príprave všeobecných pokynov pre hospodársku politiku výbor podáva správu hospodárskemu a sociálnemu výboru. Svoju prácu koordinuje s výborom pre zamestnanosť a inými výbormi a pracovnými skupinami pripravujúcimi prácu Rady v oblastiach, ktoré spadajú do pôsobnosti týchto výborov a pracovných skupín.ČASŤ IIZLOŽENIEČlánok 41. Členské štáty, Komisia a Európska centrálna banka menujú každý štyroch členov.2. Členovia Výboru sú vybraní spomedzi najvyšších úradníkov, ktorí majú vysokú kvalifikáciu v oblasti tvorby hospodárskej a štrukturálnej politiky.Článok 5Členovia Výboru pri výkone svojich povinností sledujú všeobecné záujmy spoločenstva.ČASŤ IIIPREDSEDA A SEKRETARIÁTČlánok 61. Výbor zvolí spomedzi svojich členov, väčšinou hlasov svojich členov, predsedu a maximálne troch podpredsedov na obdobie dvoch rokov. Spravidla toto dvojročné funkčné obdobie nie je obnoviteľné.2. Predseda prenesie svoje hlasovacie právo na iného člena svojej delegácie.Článok 7V prípade, ak si predseda nemôže plniť svoje povinnosti, je nahradený jedným z podpredsedov výboru.Článok 81. Výboru pomáha sekretariát pod vedením tajomníka. Tajomníka a zamestnancov potrebných pre sekretariát poskytne Komisia. Tajomník je menovaný Komisiou po konzultácii s výborom. Tajomník a jeho zamestnanci pri výkone svojich povinností pre výbor konajú podľa pokynov výboru.2. Výdavky výboru sa zahrnú do návrhu rozpočtu Komisie.ČASŤ IVROKOVANIAČlánok 9Stanoviská alebo správy sa prijímajú väčšinou hlasov členov, ak sa požaduje hlasovanie. Každý člen výboru má jeden hlas. Avšak, ak sa poskytuje Rada alebo stanovisko, pre ktoré môže následne Rada prijať rozhodnutie, členovia z centrálnych bánk a Komisie sa môžu plne zúčastňovať na diskusii, ale nezúčastňujú sa na hlasovaní. Výbor podáva tiež správu o menšinových alebo odlišných názoroch vyjadrených v priebehu diskusie.Článok 10Na zasadnutiach výboru môžu spravidla hovoriť iba členovia. Za výnimočných okolností predseda môžu schváliť alternatívne úpravy.Článok 11Výbor môže poveriť preštudovaním konkrétnych otázok podvýbory alebo pracovné skupiny. Predpokladá sa, že predsedníctvo takýchto skupín vykonáva člen výboru, ktorý je menovaný výborom.Článok 12Výbor, podvýbory alebo pracovné skupiny si môžu prizvať na pomoc odborníkov.Článok 13Výbor zvoláva predseda na základe vlastnej iniciatívy alebo na žiadosť Rady, Komisie alebo minimálne piatich členov.Článok 141. Výbor zastupuje spravidla predseda; predseda môže byť oprávnený výborom najmä na podávanie správ o diskusiách a vyjadrenie ústnych pripomienok k stanoviskám a správam, ktoré boli vypracované výborom.2. Predseda výboru je zodpovedný za udržiavanie vzťahov výboru s Európskym parlamentom, ktorý je v prípade potreby informovaný o práci výboru.Článok 151. Rokovania výboru sú neverejné, ak sa nerozhodlo inak. Rovnaké pravidlo sa uplatňuje na rokovania podvýborov alebo pracovných skupín.2. Správy alebo stanoviská pripravené výborom sú verejne prístupné po ich odovzdaní príjemcovi, pokiaľ neexistujú osobitné dôvody na ich zachovanie v tajnosti.Článok 16Výbor prijme svoj rokovací poriadok.--------------------------------------------------

Summary:
Výbor pre hospodársku politiku EÚ
Výbor pre hospodársku politiku EÚ
ZHRNUTIE K DOKUMENTU:
Rozhodnutie 2000/604/ES – zloženie a stanovy výboru pre hospodársku politiku
AKÝ JE CIEĽ TOHTO ROZHODNUTIA?
Rozhodnutím sa potvrdzujú úlohy, zloženie, organizácia a prevádzka výboru pre hospodársku politiku Európskej únie (EÚ), ktorý bol pôvodne vytvorený v roku 1974.
Toto rozhodnutie nasledovalo po tom, ako sa hospodárska a menová únia (HMÚ) presunula do záverečnej etapy, v ktorej boli neodvolateľne stanovené výmenné kurzy a na trhoch výmenných kurzov a pre elektronické platby sa zaviedla jednotná mena euro.
Rozhodnutie bolo následne v roku 2003 zmenené s cieľom zohľadniť rozšírenie EÚ v roku 2004.
HLAVNÉ BODY
Práca výboru
Výbor bol zriadený s cieľom:
prispievať k činnosti Rady (a konkrétnejšie ministrov hospodárstva a finančných záležitostí EÚ – Ecofin) týkajúcej sa koordinácie hospodárskych politík a rozpočtov EÚ a krajín EÚ;
poskytovať rady Európskej komisii;
pripravovať niektoré práce Euroskupiny.
Výbor:
vykonáva hospodárske analýzy;
predstavuje stanoviská k metodológiám;
vedie prípravu práce Rady týkajúcej sa európskeho semestra vrátane vydávania politických odporúčaní pre krajiny EÚ na základe návrhov Komisie;
vydáva politické odporúčania, ako sú napríklad všeobecné pokyny pre hospodársku politiku, ktoré sú určené na zlepšenie tvorby pracovných miest a potenciálu rastu v EÚ;
podieľa sa na postupe mnohostranného sledovania národných hospodárskych politík vykonávaním pravidelných posudkov štrukturálnych reforiem krajín EÚ;
poskytuje politické poradenstvo týkajúce sa časti Investičného plánu pre Európu, ktorého cieľom je odstrániť regulačné prekážky investovania na vnútroštátnej úrovni, ako aj na úrovni EÚ.
Výbor sa konkrétne zameriava na:
operácie s tovarom, kapitálom, službami a na fungovanie trhu práce vrátane vývoja miezd, produktivity, zamestnanosti a hospodárskej súťaže;
úlohu a výkonnosť verejného sektora a dlhodobú udržateľnosť verejných financií;
dôsledky pre celé hospodárstvo, pokiaľ ide o osobitné politiky v oblasti životného prostredia, výskumu a vývoja a sociálnej súdržnosti.
Výbor podporuje prácu hospodárskeho a finančného výboru. Zahŕňa to okrem iného sledovanie krátkodobého a strednodobého makroekonomického vývoja na úrovni EÚ, ako aj na vnútroštátnej úrovni. Poskytuje analýzu a stanoviská k vzájomnému pôsobeniu medzi štrukturálnymi a makroekonomickými politikami a k vývoju miezd.
Zároveň slúži ako fórum pre technické makroekonomické diskusie s Európskou centrálnou bankou (ECB), hospodárskym a finančným výborom, výborom pre zamestnanosť, Komisiou a sociálnymi partnermi.
Zloženie a fungovanie
Každá krajina EÚ má dvoch zástupcov a Komisia a ECB majú tiež po dvoch zástupcoch.
Keď výbor zasadá vo forme Euroskupiny, skladá sa zo zástupcov Komisie, ECB a krajín, ktorých menou je euro.
Predseda je volený každé dva roky a prácu výboru podporuje sekretariát.
Zasadnutia sú dôverné, správy a stanoviská sú však bežne verejne prístupné.
Ak stanoviská alebo správy výboru podliehajú hlasovaniu, musí ich prijať väčšina členov. Výbor musí tiež predkladať správy o menšinových alebo odlišných názoroch vyjadrených počas diskusie.
Ak sa správy týkajú otázok, ku ktorým môže následne Rada prijať rozhodnutie, členovia z centrálnych bánk a Komisie sa zúčastnia na hlasovaní.
Výbor zriadil niekoľko pracovných skupín, ktoré skúmajú konkrétne otázky:
starnutie obyvateľstva a udržateľnosť,
metodika hodnotenia štrukturálnych reforiem,
produkčné medzery a
energetika a zmena klímy.
ODKEDY SA ROZHODNUTIE UPLATŇUJE?
              
Uplatňuje sa od 12. októbra 2000.
KONTEXT
              
Ďalšie informácie:
O výbore pre hospodársku politiku na webovom sídle Europa.
HLAVNÝ DOKUMENT
            
Rozhodnutie Rady 2000/604/ES z 29. septembra 2000 o zložení a stanovách výboru pre hospodársku politiku (Ú. v. ES L 257, 11.10.2000, s. 28 – 31)
Následné zmeny rozhodnutia 2000/604/ES boli zapracované do pôvodného textu. Toto konsolidované znenie slúži len na dokumentáciu.
Posledná aktualizácia 11.04.2017